*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Αυγούστου 1983

περί χορηγήσεως αδείας στο Ηνωμένο Βασίλειο για την καθιέρωση ενδοκοινοτικής επίβλεψης των εισαγωγών ορισμένων εξωτερικών ενδυμάτων καταγωγής Τουρκίας που έχουν τεθεί σε ελεύθερη κυκλοφορία στην Κοινότητα

(Το κείμενο στην αγγλική γλώσσα είναι το μόνο αυθεντικό)

(83/441/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,

Εκτιμώντας:

ότι, δυνάμει της αποφάσεως 80/47/ΕΟΚ, τα Κράτη μέλη μπορούν να προβούν σε ενδοκοινοτική επιτήρηση των εισαγωγών που αναφέρονται σ' αυτήν, μόνο εφόσον τους χορηγηθεί προηγούμενη άδεια από την Επιτροπή·

ότι, με την απόφαση 83/326/ΕΟΚ (2) και τις επόμενες, η Επιτροπή χορήγησε άδεια σε ορισμένα Κράτη μέλη να καθιερώσουν αυτή την επιτήρηση·

ότι σύμφωνα με το άρθρο 1 του κανονισμού (ΕΟΚ) αριθ. 1842/71 του Συμβουλίου της 21ης Ιουνίου 1971 περί των μέτρων διασφαλίσεως που προβλέπονται στη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας (3), η Επιτροπή καθιέρωσε, με βάση τον κανονισμό (ΕΟΚ) αριθ. 1899/83 της 12ης Ιουλίου 1984 (4), προστατευτικά μέτρα έναντι εισαγωγών ορισμένων εξωτερικών ενδυμάτων στο Ηνωμένο Βασίλειο (κατηγορίας 83) της διάκρισης ex 60.05 Α ΙΙ του Κοινού Δασμολογίου (κώδικες NIMEXE 60.05-04, 76, 77, 78, 79, 81, 85, 88, 89, 90 και 91), καταγωγής της ως άνω τρίτης χώρας·

ότι εγκρίθηκαν παρόμοια μέτρα περιφερειακής διαφύλαξης εξαιτίας της μαζικής και ταχείας ανόδου των εν λόγω εισαγωγών όσον αφορά το Ηνωμένο Βασίλειο και της προκαλούμενης ζημίας στους ενδιαφερόμενους παραγωγούς του Ηνωμένου Βασιλείου·

ότι, με βάση τα προστατευτικά μέτρα που καθιερώθηκαν με τον τρόπο αυτό για την εισαγωγή ορισμένων εξωτερικών ενδυμάτων καταγωγής Τουρκίας στο Ηνωμένο Βασίλειο, έχει καθοριστεί για την περίοδο από 13 Ιουλίου έως 31 Δεκεμβρίου 1983 ανώτατο ποσοτικό όριο 15 τόνων· ότι, παρ' όλα αυτά, η εισαγωγή των ίδιων προϊόντων στα άλλα Κράτη μέλη παραμένει ελεύθερη·

ότι, για να αποκαλύπτονται ταχύτερα οι μεταβολές στη διακίνηση των εμπορευμάτων που είναι σε θέση να επιδεινώσουν ή να προκαλέσουν οικονομικές δυσχέρειες στον εν λόγω τομέα, η βρετανική κυβέρνηση υπέβαλε, με ημερομηνία 18 Ιουλίου 1983, αίτηση στην Επιτροπή σύμφωνα με το άρθρο 2 της απόφασης 80/47/ΕΟΚ, για να της δοθεί η εξουσιοδότηση καθιέρωσης της προηγούμενης ενδοκοινοτικής επίβλεψης στις εισαγωγές ορισμένων εξωτερικών ενδυμάτων που κατάγονται από την Τουρκία και έχουν τεθεί σε ελεύθερη κυκλοφορία στα άλλα Κράτη μέλη·

ότι η Επιτροπή εξέτασε αν οι εν λόγω εισαγωγές μπορούσαν να αποτελέσουν αντικείμενο μέτρων ενδοκοινοτικής επίβλεψης με βάση το άρθρο 2 της απόφασης 80/47/ΕΟΚ·

ότι από την εξέταση αυτή προέκυψε ότι υπάρχει κίνδυνος να παρουσιαστούν μεταβολές στη διακίνηση των εμπορευμάτων μέσω των άλλων Κρατών μελών, που θέτουν σε κίνδυνο τους επιδιωκόμενους στόχους των μέτρων διαφύλαξης που έχουν εγκριθεί σε σχέση με το Ηνωμένο Βασίλειο και που επιδεινώνουν ή παρατείνουν τις οικονομικές δυσχέρειες των ενδιαφερομένων παραγωγικών κλάδων·

τη βαρύτητα της κατάστασης και την αδυναμία επίλυσης αυτού του προβλήματος κάτω από τις σημερινές συνθήκες με τη θέσπιση γενικών μέτρων σε κοινοτικό επίπεδο·

ότι, εξαιτίας της εφαρμογής της επίσημης ρήτρας διαφύλαξης και των έκτακτων περιστάσεων, πρέπει να δοθεί στο Ηνωμένο Βασίλειο η εξουσιοδότηση καθιέρωσης προηγούμενης ενδοκοινοτικής επίβλεψης στις εισαγωγές ορισμένων εξωτερικών ενδυμάτων που κατάγονται από την Τουρκία και έχουν τεθεί σε ελεύθερη κυκλοφορία στα άλλα Κράτη μέλη, μέχρι τη λήξη της ισχύος του προαναφερθέντος κανονισμού (ΕΟΚ) αριθ. 1899/83,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Ηνωμένο Βασίλειο εξουσιοδοτείται να προβεί έως τις 31 Δεκεμβρίου 1983, σύμφωνα με την απόφαση 80/47/ΕΟΚ, σε ενδοκοινοτική επίβλεψη των εισαγωγών κλωστοϋφαντουργικών προϊόντων της κατηγορίας 83 που αναφέρεται στο παράρτημα, τα οποία κατάγονται από την Τουρκία και έχουν τεθεί σε ελεύθερη κυκλοφορία στα άλλα Κράτη μέλη.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 10 Αυγούστου 1983.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 175 της 30. 6. 1983, σ. 1.

(3) ΕΕ αριθ. L 192 της 26. 8. 1971, σ. 14.

(4) ΕΕ αριθ. L 188 της 13. 7. 1983, σ. 7.

ΠΑΡΑΡΤΗΜΑ

1.2.3.4.5 // // // // // // Κατηγορία // Κλάση

του Κοινού

Δασμολογίου

// Κώδικας

NIMEXE (1983)

// Περιγραφή εμπορευμάτων

// Χώρα

προελεύσεως // // // // // // 83

// 60.05

Α ΙΙ α)

β) 4 θθ) 11

22

33

44

ιι) 11

κκ) 11

λλ) 11

22

33

44

//

60.05-04, 76, 77, 78, 79, 81, 85, 88, 89, 90, 91 // Έτοιμα ενδύματα εξωτερικά, πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:

Α. Εξωτερικά ενδύματα και συμπληρώματα της ενδύσεως:

ΙΙ. Έτερα:

Εξωτερικά ενδύματα πλεκτά, μη ελαστικά, ουδέ συνδεδυασμένα μετά καουτσούκ, έτερα των ενδυμάτων των κατηγοριων 5, 7, 26, 27, 28, 71, 72, 73, 74 και 75, εξ ερίου, βάμβακος ή εκ συνθετικών ή τεχνητών υφαντικών ινών // Τουρκία // // // // //